**ÕPILASTE TOITLUSTAMISE KORD**

Alus: „Kohaliku omavalitsuse korralduse seadus“ § 30, lg 1, punkt 2. Sotsiaalministri määrus 15.01.2008 „Tervisekaitsenõuded toitlustamisele koolieelses lasteasutuses ja koolis“ § 4, Pärnu linnavalitsuse korraldus 19.01.2015 nr 34, punkt 4

1. Toitlustamist korraldab Lindi Lasteaed-Algkool.

2. Põhikooli õpilastele on koolilõuna ja hommikupuder tasuta.

3. Söömas käivad õpilased koos klassijuhataja, aineõpetaja või pikapäevarühma õpetajaga.

4. Koolisöökla on avatud esmaspäevast reedeni 8.00-15.40.

5. Hommikuputru pakutakse õpilastele igal koolipäeval 8.00-8.15.

6. Söögivahetund 10.55 ning pikapäevarühma lisaeine 14.30

7. Õpilasi toitlustatakse nädalamenüü alusel, mis on loetav kooli ja söökla infostendil. Sööklal on õigus teha muudatusi ja korrigeerida menüüsid vastavalt vajadusele.

8. Lindi Lasteaed-Algkool jagab Euroopa koolipiima programmi alusel Euroopa Liidu poolt subsideeritud piimatooteid ja osaleb Euroopa Liidu poolt rahaliselt I-V klasse toetavas üleeuroopalises koolide puu- ja köögiviljade kavas.

9. Kooli sööklat ja toidu kvaliteeti ning vastavust nõuetele kontrollib Terviseamet ja Veterinaaria Toiduamet.

10. Õpetaja/klassijuhataja on kohustatud teavitama õpilaste toitlustamise muudatusest söökla personalile vähemalt üks nädal enne muudatust (õppeekskursioon, võistlused jne).

11. Ettemaksu tehes on vanemal võimalik osta õpilasele lisaeine.

12. Lisaeine arvestamine ja maksmine toimub läbi haridusteenuste haldamise süsteemi ARNO.

13. Õpilane jälgib sööklas isikliku hügieeni reegleid, hoiab korda laua taga, suhtub lugupidamisega toiduainetesse, koristab enda järelt kasutatud nõud, ei vii toitu koolisööklast välja.

14. Erimenüü koostatakse arsti tõendi alusel, kus on kirjas õpilase toitumiseripära.